
A V I Z

asupra proiectului de Lege pentru aprobarea Ordonanţei de urgenţă a Guvernului nr.169/2020 privind completarea art.3 din Ordonanţa de urgenţă a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19
În conformitate cu prevederile art.94 și 115 alin.(3) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.169/2020 privind completarea art.3 din Ordonanţa de urgenţă a Guvernului nr.63/2020 pentru organizarea şi desfăşurarea unor campanii de informare publică în contextul situaţiei epidemiologice determinate de răspândirea COVID-19, trimis cu adresa nr. PL-x 10 din 1 februarie 2021, înregistrat sub nr.4c-13/80 din 2 februarie 2021.

Senatul, în calitate de primă Cameră sesizată, a adoptat proiectul de Lege pentru aprobarea ordonanței de urgență, potrivit art.115 alin.(5) din Constituția României, republicată.
Potrivit dispoziţiilor art.75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

În temeiul prevederilor art.61 din Regulamentul Camerei Deputaţilor, republicat, cu modificările și completările ulterioare, Comisia a dezbătut, prin mijloace electronice,  proiectul  de  lege  menţionat  mai  sus,  în şedinţa din 10 februarie 2021.
Membrii Comisiei au examinat iniţiativa legislativă supusă avizării, expunerea de motive, ordonanța de urgență și avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent. 

Iniţiativa legislativă face parte din categoria legilor ordinare.

